**BRANTIA s.r.o.**

**Ferka Urbánka 20/A, 05201 Spišská Nová Ves**

**IČO: 46563091, mail: brantia@brantia.sk, tel: 0918 221 428**



V Spišskej Novej Vsi dňa 26.5.2021

Zriaďovateľ Súkromnej materskej školy Brantiapodľa § 3 a § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v nadväznosti na § 5 zákona č. 552/2003 Z. z. o výkone práce vo verejnom záujme v znení neskorších predpisov

**VYHLASUJE**

**VÝBEROVÉ KONANIE**

**na obsadenie funkcie riaditeľa Súkromnej materskej školy Brantia**

s predpokladaným termínom nástupom do funkcie od **01. 08. 2021**.

**Požiadavky:**

* **odborná a pedagogická spôsobilosť pre príslušný druh a typ školy** podľa § 9 ods.1 písm. a) a § 39 ods.3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle vyhlášky č. 1/2020 Z. z. o kvalifikačných predpokladoch pedagogických zamestnancov a odborných zamestnancov,
* **najmenej päť rokov výkonu pedagogickej praxe** (§ 3 ods.5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov),
* **vykonanie prvej atestácie** v zmysle §39 ods. 3 zák. č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* **bezúhonnosť** podľa § 9 ods.1 písm. b) a §15 zák. č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* **zdravotná spôsobilosť** v zmysle § 9 ods.1 písm. c) a § 16 zák. č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* **ovládanie štátneho jazyka** v zmysle § 9 ods.1 písm. d) a § 17 zák. č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,

**Iné kritéria**

* spôsobilosť na právne úkony v plnom rozsahu,
* znalosť školskej legislatívy,
* riadiace, komunikačné a organizačné schopnosti,
* flexibilita, zodpovednosť, spoľahlivosť, chuť pracovať na sebazdokonaľovaní
* aktívna znalosť práce s PC (Word, Excel, Outlook, Internet, ...),
* výhodou je vodičský preukaz skupiny B,
* veľkou výhodou je ovládanie anglického jazyka

**Doklady požadované k prihláške na výberové konanie:**

* písomná žiadosť o zaradenie do výberového konania (prihláška) s vlastnoručným podpisom uchádzača
* overené kópie dokladov o vzdelaní, ďalších dokladov preukazujúcich získané špeciálne znalosti (certifikáty, atestácie, a pod.),
* čestné vyhlásenie o bezúhonnosti,
* profesijný štruktúrovaný životopis,
* potvrdenie o dĺžke pedagogickej činnosti,
* písomný návrh koncepcie rozvoja materskej školy(najviac 4 strany A4),
* lekárske potvrdenie o zdravotnej spôsobilosti (telesnej a duševnej) na výkon práce učiteľa a vedúceho pedagogického zamestnanca podľa § 16 ods. 2 zák. č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
* čestné vyhlásenie o pravdivosti všetkých údajov uvádzaných v prílohe žiadosti.

- súhlas uchádzača so spracovaním jeho osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

Výška a zloženie funkčného platu bude stanovená a oznámená podľa zákona č. 553/2003 Z. Z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Termín a miesto podania žiadosti:**

* písomnú žiadosť o zaradenie do výberového konania so všetkými požadovanými dokladmi doručte v zalepenej obálke s heslom **„Výberové konanie – Súkromná materská škola Brantia - NEOTVÁRAŤ"** osobne alebo poštou na adresu:
**Brantia s.r.o., Ferka Urbánka 20/A, 052 01 Spišská Nová Ves**

  termín podania prihlášok do **18.06.2021 do 12.00 hod.**,

Termín výberového konania bude prihláseným uchádzačom, ktorí spĺňajú požadované predpoklady, oznámený písomne.

Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú podmienky výberového konania.



V Spišskej Novej Vsi, dňa 26 . 5 . 2 0 2 1

*Doručuje sa:*
*1/. Súkromná materská škola Brantia, Rada školy pri súkronej materskej škole*

*Spôsob zverejnenia:*
*1/. internet- webové sídlo*

**Matej Rusňák, zriaďovateľ SMŠ Brantia**